 Axmed Ismaaciil Samatar oo markii kulankaasi dhammaaday ka hadlay, ayaa farta ku fiiqay doodda ay wadayeesheen dhallinyarada iyo ka wada qaybqaadashada qorshaha horumarinta dalka ee xisbigu wado uu xusay in dhallinyaradu yihiin kuwa wax wayn ka tari doona sidii sees adag loogu dhigi lahaa istaraatiijiyad uu xisbigu talada dalka mar labaad ugu soo laabto, waxaannu yidhi, Sharaf weyn bay ii tahay inaan dhallinyaradii xisbiga KULMIYE labeentoodii laga soo xulay aannu halkan ku kulano oo isweydaarsanno suaalo iyo jawaabo, guntooduna ahayd barnaamijka uu xisbigu ku geli doono doorashooyinka soo socda, hadhowna noqon doona halbeeg laga qiyaas qaato marka dawlad la dhisayo haddii guushu timaaddo, barnaamijkana in badan baanu ka shaqaynay, imikana wuu qoranyahay oo waa diyaar, dhallinyaradii aan halkan kula kulmayna dad fahmad badan oo diyaar u ah ayey ahaayeen, waanan ku faraxsanahay inaanu danta xisbiga iyo danta Somaliland-ba ka wadahadalno iyo weliba sida loo dhalaalinayo hawlaha wanaagsan ee xisbigu soo qabtay, taasina ay noqoto doodda laga duulayo ee ah in mar labaad xisbiga la aamino. 